Diari Oficial de la Generalitat Valenciana


Sumari del DOGV 9257, del 17-01-2022 (2021/13483)

RESOLUCIÓ de 23 de desembre de 2021, de la sotssecretària de la Conselleria d'Educació, Cultura i Esport, d'inici del procediment d'autorització d'ocupació temporal AOT 73/2021 per a l'ús privatiu d'un bé del domini públic de la Generalitat.
-------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9257

Data del DOGV
:   17-01-2022

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2021/13201


Data del document
:   23-12-2021

Organisme emissor
:   Conselleria d'Educació, Cultura i Esport

Tipus de document
:   Resolució

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * centre d'ensenyament

RESOLUCIÓ de 23 de desembre de 2021, de la sotssecretària de la Conselleria d'Educació, Cultura i Esport, d'inici del procediment d'autorització d'ocupació temporal AOT 73/2021 per a l'ús privatiu d'un bé del domini públic de la Generalitat. [2021/13343]  
Olga Ishchenko, actuant en nom propi, titular de l'establiment denominat Bar Viriato, situat en la plaça de Viriat, núm. 5, a València, ha sol·licitat autorització d'ocupació temporal del domini públic de la Generalitat, en el Complex Educatiu de Velluters, a la plaça de Viriat, d'una superfície de 19,25 m², per la col·locació de mobiliari de terrassa del Bar Viriato.  
Examinada la sol·licitud presentada, i en ús de les competències atribuïdes en el Decret 173/2020, de 30 d'octubre, del Consell, pel qual s'aprova el Reglament orgànic i funcional de la Conselleria d'Educació, Cultura i Esport, resolc:  
  
Primer  
Acordar l'inici del procediment d'autorització d'ocupació temporal mitjançant el procediment d'adjudicació directa a favor de la sol·licitant, ja que no excedeix d'un any i no és prorrogable, de conformitat amb el que disposa l'article 61 de la Llei 14/2003, de 10 d'abril, de patrimoni de la Generalitat Valenciana.  
  
Segon  
Ordenar la realització dels actes necessaris per a la determinació, coneixement i comprovació de les dades en virtut de les quals haja de pronunciar-se la resolució del procediment.  
  
Tercer  
L'autorització d'ocupació temporal que, si és el cas, es concedisca s'atorgarà a títol de precari i serà revocable en tot moment per raons d'interés públic, conforme amb el que disposa l'article 92.4 de la Llei 33/2003, de 3 de novembre, de patrimoni de les administracions públiques.  
  
Quart  
El termini màxim de tramitació i resolució del procediment serà de tres mesos. La falta de resolució en termini tindrà efecte desestimatori en tractar-se de transferir al sol·licitant facultats relatives al domini públic o al servei públic, de conformitat amb l'article 24 de la Llei 39/2015, del procediment administratiu comú de les administracions públiques.  
  
Contra la present resolució no es pot interposar cap recurs, per ser un acte de tràmit, de conformitat amb l'article 112 de la Llei del procediment administratiu comú de les administracions públiques.  
  
  
València, 23 de desembre de 2021.- La sotssecretària p. d. (Resolució 26 d'octubre de 2016; DOGV núm. 7906, de 28.10.2016): Eva María Coscollá Grau.